דצמבר 2022

**הסכם לטיפול שיניים באמצעות עמותת משל"ש**

1. במסגרת עמותת משל"ש התארגנו יחד רופאי שיניים על מנת לתת **בהתנדבות** טיפול שיניים משמר (כולל חומרים) לאוכלוסיות נזקקים שאותרו ע"י המחלקות לשירותים חברתיים.
2. המועמדים שיקבלו אישור ע"י ועדה סוציאלית של העמותה על זכאות לטיפול, יעברו לאחר מכן מיון ע"י רופא שיניים ויקבלו הפנייה ממזכירות עמותת משל"ש לרופא השיניים שנבחר לטפל בהם.
3. **המתרפאים המופנים לרופאי השיניים המתנדבים יתחייבו לעמוד בכללים הבאים**:
4. להמציא אישור מרופא המשפחה (תוך שבועיים לכל היותר) על מצב בריאותם ותרופות שהם מקבלים, על מנת למנוע פגיעה בבריאותם במהלך הטיפול. מי שלא יעמוד בתנאי זה, יפסיד את זכותו לטיפול.
5. לדווח לרופא המטפל על כל שינוי שיחול במצב בריאותו במהלך הטיפול.
6. יש לכבד את הרופא המטפל וצוותו תוך הקפדה על לבוש הולם והגעה למרפאה 10 דקות לפני זמן הטיפול שנקבע ולהמתין בסבלנות עד לכניסתו לטיפול.
7. כאשר המטופל אינו יכול להופיע לפגישה במועד שנקבע, עליו להתקשר טלפונית יומיים מראש ולבקש לדחות את הטיפול תוך מתן הסבר מניח את הדעת וקביעת תור חדש לטיפול. במידה והמטופל לא יופיע פעמיים לטיפול מבלי שהודיע על כך מראש, יופסק הטיפול בו.
8. באם המטופל אינו יכול להמשיך ברצף הטיפולים שנקבעו בשל מצב רפואי או משפחתי, עליו להודיע על כך מיד לרופא המטפל ולמשרד עמותת משל"ש. המשך הטפול (לאחר הפסקה) יתבצע רק לאחר תאום עם משרד עמותת משל"ש.
9. **טיפולים פרוטתיים אצל רופא וטכנאי שיניים**
10. המטופל יהיה זכאי לגשר זמני אחד בלבד.
11. באם גשר נשבר, על המטופל לחזור לרופא השיניים עם הגשר השבור כדי שיהיה אפשר לתקנו.
12. **תשלומים:**
13. טיפולים משמרים הנעשים ע"י רופא השיניים (סתימות, טיפולי שורש, עקירות וטיפולי חניכיים) פטורים מתשלום.
14. הכניסה לתוכנית טיפול בעמותת משל"ש מחייבת **דמי רישום לעמותה באופן חד פעמי** בסך 120 ₪.
15. טיפולים הדורשים עבודת טכנאי (בהתאם לתוכנית טיפול שיכין הרופא המטפל), מחייבים תשלום מראש לעמותה לפי הסכום שנקבע בתוספת תקורה של 15%.
16. כאשר יהיה צורך להעביר המטופל בגלל סיבה מקצועית מרופא שיניים אחד לשני, וזאת לאחר יו"ר העמותה, הרופא החדש ייתן הצעת מחיר חדשה והמטופל יצטרך להשלים את פער התשלום.
17. **עבודת הטכנאי תבוצע אך ורק לאחר העברת כל התשלום מראש למשרד עמותת משל"ש** ומתן אישור של המשרד לרופא המטפל להמשיך בטיפול.

* 2 -

1. **התחייבות לאחר סיום הטיפול**:
2. שמירה על בריאות הפה והשיניים וביקורות חצי שנתיות עפ"י ההנחיות שיינתנו ע"י רופא השיניים. לאחר סיום הטיפול, הביקור אצל כל רופא שיניים יהיה בתשלום.
3. ביקור אצל שיננית לפחות פעמיים בשנה בתשלום המטופל.
4. אין להזניח טיפול בכאבי שיניים וזאת כדי למנוע החרפת מצב הפה.
5. **יובהר כי השמירה על בריאות הפה והשיניים הינה באחריות המטופל בלבד**.
6. **בסיכום**:

טיפול השיניים הניתן לכם במסגרת עמותת משל"ש הינו חד פעמי.

במקרים חריגים ולפי קביעת ועדה יינתן טיפול נוסף.

\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

תאריך שם פרטי ושם משפחה חתימה